
Módosítás		1
Rendeletre irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	Az (EU) 2021/1119 európai parlamenti és tanácsi rendelet5 elfogadásával az Unió jogszabályban rögzítette a gazdaság egészére kiterjedő, 2050-ig megvalósítandó kötelező klímasemlegességi célkitűzést, ennek megfelelően azt, hogy az említett időpontig nettó zéróra kell csökkenteni kibocsátásokat, valamint hogy ezt követően a negatív kibocsátásra kell törekedni. Emellett kötelező köztes uniós éghajlat-politikai célt határozott meg 2030-ra, és rendelkezett a 2040-re teljesítendő uniós szintű köztes éghajlat-politikai célérték megállapításáról.
	(2)	Az (EU) 2021/1119 európai parlamenti és tanácsi rendelet5 elfogadásával az Unió jogszabályban rögzítette a gazdaság egészére kiterjedő, 2050-ig megvalósítandó kötelező klímasemlegességi célkitűzést, és ennek megfelelően azt, hogy az említett időpontig nettó zéróra kell csökkenteni az üvegházhatásúgáz-kibocsátást, azt követően pedig a negatív kibocsátás elérésére kell törekedni. Az említett rendelet emellett kötelező köztes uniós éghajlat-politikai célértéket határozott meg 2030-ra, továbbá előírja egy 2040-re teljesítendő, uniós szintű köztes éghajlat-politikai célérték megállapítását.

	__________________
	__________________

	5 Az Európai Parlament és a Tanács (EU) 2021/1119 rendelete (2021. június 30.) a klímasemlegesség elérését célzó keret létrehozásáról és a 401/2009/EK rendelet, valamint az (EU) 2018/1999 rendelet módosításáról (európai klímarendelet) (HL L 243., 2021.7.9., 1. o., ELI: http://data.europa.eu/eli/reg/2021/1119/oj).
	5 Az Európai Parlament és a Tanács (EU) 2021/1119 rendelete (2021. június 30.) a klímasemlegesség elérését célzó keret létrehozásáról és a 401/2009/EK rendelet, valamint az (EU) 2018/1999 rendelet módosításáról (európai klímarendelet) (HL L 243., 2021.7.9., 1. o., ELI: http://data.europa.eu/eli/reg/2021/1119/oj).

	(3)	Figyelembe véve az éghajlatváltozással foglalkozó európai tudományos tanácsadó testület tudományos szakvéleményét, és egy részletes hatásvizsgálatra támaszkodva a Bizottság „A jövőnk biztosítása – Európa 2040-re kitűzött éghajlat-politikai célja, valamint útja a 2050-ig megvalósítandó klímasemlegesség, továbbá a fenntartható, igazságos és virágzó társadalom felé” című, 2024. február 6-i közleményében6 arra tett javaslatot, hogy a 2040-re teljesítendő célérték 90 %-os nettó üvegházhatásúgázkibocsátás-csökkentés legyen az 1990-es szinthez képest.
	(3)	Figyelembe véve az éghajlatváltozással foglalkozó európai tudományos tanácsadó testület (a továbbiakban: a tanácsadó testület) tudományos szakvéleményét, és egy részletes hatásvizsgálatra támaszkodva a Bizottság „A jövőnk biztosítása: Európa 2040-re kitűzött éghajlat-politikai célja, valamint útja a 2050-ig megvalósítandó klímasemlegesség, továbbá a fenntartható, igazságos és virágzó társadalom felé” című, 2024. február 6-i közleményében azt javasolta, hogy a 2040-re teljesítendő célérték az 1990-es szinthez képest 90%-os nettó üvegházhatásúgázkibocsátás-csökkentés legyen6.

	__________________
	__________________

	6 COM(2024) 63 final.
	6 COM(2024)0063.

	(4)	A 2040-re teljesítendő uniós éghajlat-politikai célértékre irányuló javaslatának kidolgozása során a Bizottság mérlegelte a rendelkezésre álló legjobb és legutóbbi tudományos bizonyítékokat, többek között az Éghajlatváltozási Kormányközi Testület (IPCC) és a tanácsadó testület legfrissebb jelentéseit; a társadalmi, gazdasági és környezeti hatásokat, ideértve a fellépés hiányának költségeit is; a mindenki számára igazságos és társadalmilag méltányos átmenet biztosításának szükségessége; a költséghatékonyságot és a gazdasági hatékonyságot; az uniós gazdaság, különösen a kibocsátásáthelyezésnek leginkább kitett kis- és középvállalkozások, valamint az ágazatok versenyképességét; a rendelkezésre álló legjobb költséghatékony, biztonságos és méretezhető technológiák; az energiahatékonyság és az energiahatékonyság elsődlegességének elvét, az energia megfizethetőségét és az ellátásbiztonságot; a tagállamok közötti és a tagállamokon belüli méltányosság és szolidaritás; az idővel bekövetkező környezeti hatékonyság és előrehaladás biztosításának szükségessége; a természetes nyelők hosszú távú fenntartásának, kezelésének és bővítésének szükségességét, valamint a biológiai sokféleség védelmét és helyreállítását, többek között a tengeri környezet tekintetében is; a beruházási igényeket és lehetőségeket; a nemzetközi fejleményeket, valamint a Párizsi Megállapodás hosszú távú célkitűzéseinek és az ENSZ Éghajlatváltozási Keretegyezménye (UNFCCC) végső célkitűzésének elérése érdekében tett erőfeszítéseket; az Unió üvegházhatású gázokkal kapcsolatos, a 2030 és 2050 közötti időszakra szóló tervezett indikatív költségvetéséről rendelkezésre álló információkat.
	(4)	A 2040-re teljesítendő uniós éghajlat-politikai célértékre irányuló javaslatának kidolgozása során a Bizottság mérlegelte a rendelkezésre álló legjobb és legutóbbi tudományos bizonyítékokat, többek között az Éghajlatváltozási Kormányközi Testület (IPCC) és a tanácsadó testület legfrissebb jelentéseit; a társadalmi, gazdasági és környezeti hatásokat, ideértve a fellépés hiányának költségeit is; a mindenki számára igazságos és társadalmilag méltányos átmenet biztosításának szükségességét; a költséghatékonyságot és a gazdasági hatékonyságot; az uniós gazdaság, különösen a kibocsátásáthelyezésnek leginkább kitett kis- és középvállalkozások, valamint az ágazatok versenyképességét; a rendelkezésre álló legjobb költséghatékony, biztonságos és méretezhető technológiákat; az energiahatékonyságot, ezen belül az energiahatékonyság elsődlegességének elvét, az energia megfizethetőségét és az összes tagállam ellátásbiztonságát; a tagállamok közötti és a tagállamokon belüli méltányosságot és szolidaritást; a környezeti hatékonyság és az idővel bekövetkező előrehaladás biztosításának szükségességét; a természetes nyelők hosszú távú fenntartásának, kezelésének és bővítésének szükségességét, valamint a biológiai sokféleség védelmét és helyreállítását, többek között a tengeri környezet tekintetében is; a beruházási igényeket és lehetőségeket; a nemzetközi fejleményeket, valamint a Párizsi Megállapodás hosszú távú célkitűzéseinek és az ENSZ Éghajlatváltozási Keretegyezménye (UNFCCC) végső célkitűzésének elérése érdekében tett erőfeszítéseket; az Unió üvegházhatású gázokkal kapcsolatos, a 2030 és 2050 közötti időszakra szóló tervezett indikatív költségvetéséről rendelkezésre álló információkat.

	(5)	A 2040-re kitűzött éghajlat-politikai cél eléréséhez kulcsfontosságú többek között a 2030-ig tartó időszakra vonatkozóan elfogadott keret teljes körű végrehajtása, az európai ipar versenyképességének és rezilienciájának biztosítása ás támogatása, a rendelkezésre álló legjobb költséghatékony, biztonságos és méretezhető technológiákon alapuló átállási pályáknak a biztosítása, fokozott hangsúly helyezése a „senkit sem hagyunk hátra” elvet érvényesítő igazságos átmenetre, a nemzetközi partnerekkel való tisztességes verseny biztosítása, az energiarendszer dekarbonizációja valamennyi kibocsátásmentes és alacsony szén-dioxid-kibocsátású energetikai megoldás igénybevétele révén (beleértve a megújuló energiaforrásokat, az atomenergiát, az energiahatékonyságot, a tárolást, a szén-dioxid-leválasztást és -tárolást, a szén-dioxid-leválasztást és -hasznosítást, a szén-dioxid-eltávolítást, a geotermikus és a vízenergiát, valamint az összes többi jelenlegi és jövőbeli nettó zéró energiatechnológiát), továbbá stratégiai párbeszéd folytatása valamennyi érintett ágazattal a 2030 utáni keretről. A tisztaipar-megállapodással az EU – a dekarbonizációra és az ipari megújulásra összpontosítva – megteremti a sikeres átmenet feltételeit, beleértve az európai ipart támogató mechanizmusokat, a köz- és magánfinanszírozáshoz való jobb hozzáférést, a globális szinten egyenlő versenyfeltételeket, valamint a tiszta technológiák átvételét és elterjedését lehetővé tevő egyértelmű feltételeket az EU ipari versenyképességének és innovációjának megerősítése érdekében.
	(5)	A 2040-re kitűzött éghajlat-politikai célérték eléréséhez kulcsfontosságú többek között a 2030-ig tartó időszakra vonatkozóan elfogadott szakpolitikai keret teljes körű végrehajtása, az európai ipar versenyképessége és rezilienciája fokozásának és megerősítésének biztosítása és támogatása, a fenntartható élelmiszerrendszereknek, valamint a vidéki közösségek rezilienciájának és az élelmezésbiztonságnak egy fenntartható és szilárd európai mezőgazdasági ágazat révén történő biztosítása, a rendelkezésre álló legjobb költséghatékony, biztonságos és méretezhető technológiákon alapuló átállási pályák biztosítása, továbbá kulcsfontosságú fokozott hangsúlyt helyezni az érintett régiók, ágazatok és kiszolgáltatott helyzetű háztartások esetében a „senkit nem hagyunk hátra” elvet érvényesítő igazságos átmenetre, például a klímasemlegességre való átállás során a Szociális Klímaalapból nyújtott támogatással. Emellett alapvető fontosságú a nemzetközi partnerekkel való tisztességes verseny biztosítása, valamint a tisztességtelen kereskedelmi gyakorlatoktól való elrettentés és az azok elleni küzdelem érdekében az EU összes gazdasági eszközének tényleges kihasználása, az energiarendszer dekarbonizációja egy olyan technológiasemleges megközelítéssel, amely kiterjed valamennyi kibocsátásmentes és alacsony szén-dioxid-kibocsátású energetikai megoldásra (beleértve a megújuló energiaforrásokat, az atomenergiát, az energiahatékonyságot, a tárolást, a szén-dioxid-leválasztást és -tárolást, a szén-dioxid-leválasztást és -hasznosítást, a szén-dioxid-eltávolítást, a geotermikus és a vízenergiát, a fenntartható bioenergiát, valamint az összes többi jelenlegi és jövőbeli nettó zéró energiatechnológiát), továbbá alapvető fontosságú az importfüggőség csökkentése és a kritikus fontosságú nyersanyagok uniós beszerzési forrásainak diverzifikálása, illetve stratégiai párbeszéd folytatása valamennyi érintett ágazattal – beleértve az ipart és a közlekedést is – a 2030 utáni időszakra vonatkozó keretről.



Módosítás		5

Rendeletre irányuló javaslat
5 a preambulumbekezdés (új)
	

	A Bizottság által javasolt szöveg
	Módosítás

	
	(5a)	Az Európai Tanács a 2025. október 23-i következtetéseiben kijelentette, hogy az Unió versenyképességének fokozása, rezilienciájának megerősítése és a zöld átállás előmozdítása olyan, egymást kölcsönösen erősítő célkitűzések, amelyeket együttesen kell megvalósítani, és felszólított a megfizethető és tiszta energiával való ellátás biztosítását, valamint a valódi energiaunió 2030 előtt történő létrehozását célzó erőfeszítések sürgős fokozására, többek között az új, energiaunióval foglalkozó munkacsoport kihasználása révén, továbbá az energiaárak csökkentését és a fenntartható energiatermelés Unión belüli támogatását célzó munka felgyorsítására. Annak biztosítása érdekében, hogy a klímasemlegességre való átállás költséghatékony, méltányos és igazságos, pragmatikus, valamint társadalmilag kiegyensúlyozott legyen – figyelembe véve az eltérő nemzeti körülményeket –, mind a magán-, mind a közszektorbeli beruházások – az uniós finanszírozásúak is – a tiszta átállást elősegítő kulcsfontosságú tényezők lesznek, például azáltal, hogy támogatják és felgyorsítják az innovatív technológiák minden tagállamra kiterjedő bevezetését és kereskedelmi hasznosítását, támogatják az ipari megújuláshoz és dekarbonizációhoz való hozzáférést, a tiszta technológiák gyártását és az energiarendszerek korszerűsítését, továbbá megfizethető megoldásokat kínálnak a gazdaság egészében és a polgárok számára az Unió egész területén. A tisztaipar-megállapodás megteremti a sikeres átállás feltételeit, egyaránt összpontosítva a dekarbonizációra és az ipari megújulásra – amelyek hozzá fognak járulni a „made in Europe” iránti kereslet növeléséhez –, valamint az európai ipart támogató mechanizmusokra, beleértve az Ipari Dekarbonizációs Bankot és az új, egyszerűsített állami támogatási keretrendszert is.

	(5aa)	Az Európai Tanács a 2025. október 23-i következtetéseiben emlékeztetett arra is, hogy sürgősen fokozni kell az európai ipar megújulásának, korszerűsítésének és dekarbonizációjának technológiai szempontból semleges módon történő biztosítására irányuló kollektív erőfeszítéseket. Ezzel összefüggésben hangsúlyozta, hogy különös figyelmet kell fordítani a hagyományos iparágakra, nevezetesen a gépjárműiparra, a hajózási és a légi közlekedési ágazatra, valamint az energiaigényes iparágakra, így például az acél- és fémiparra, a vegy-, a cement-, az üveg- és kerámiaiparra, valamint a cellulóz- és papíriparra annak érdekében, hogy reziliensek és versenyképesek maradjanak a globális piacon és a kihívásokkal teli geopolitikai környezetben. E tekintetben üdvözölte a Bizottság közelmúltban előterjesztett javaslatát, amelynek célja, hogy megvédje az európai acélágazatot a globális kapacitásfelesleg méltánytalan hatásaitól. Üdvözölte továbbá, hogy a Bizottság folytatni kívánja a személygépkocsikra és kisteherautókra vonatkozó szén-dioxid-kibocsátási előírásokról szóló rendeletben előirányzott felülvizsgálatot, és felszólít e javaslat gyors előterjesztésére, figyelembe véve a technológiai semlegességet és az európai tartalmat. Ezzel összefüggésben az Európai Tanács üdvözölte a Bizottság elnökének az éghajlatról és a versenyképességről szóló közelmúltbeli szándéknyilatkozatát.

	(5b)	A tisztaipar-megállapodás emellett, az Unió versenyelőnyének, valamint az EU-n belüli ipari versenyképességnek és innovációnak a megerősítése érdekében és a kihívásokkal teli geopolitikai környezet figyelembevételével, a következőkre összpontosít: a köz- és magánfinanszírozáshoz való jobb hozzáférés, az energiabiztonságot szavatoló integrált és összekapcsolt uniós energiapiac, a körforgásos gazdaság előmozdítása, a globális szinten egyenlő versenyfeltételek – többek között a CBAM hatékony végrehajtása és a downstream árukra való kiterjesztése révén, valamint kijátszás elleni intézkedések és az exporthoz kapcsolódó kibocsátásáthelyezés kezelésére irányuló fellépések bevezetése révén –, olyan egyértelmű támogató feltételek, mint például az egyszerűsített engedélyezés, továbbá a tiszta technológiák átvétele és elterjedése.

	(7)	Az üvegházhatású-gázok belföldi kibocsátásának csökkentésére kell helyezni a hangsúlyt, kiegészítve azt a fokozott elnyeléssel, többek között természetes és technológiai megoldások révén. A 2030 utáni időszakra vonatkozó szakpolitikai csomag kidolgozása során kellő figyelmet kell fordítani a bruttó kibocsátáscsökkentés, valamint a természetes és technológiai elnyelés hozzájárulása közötti viszonyra. A természetalapú és az ipari elnyelés a következő évtizedekben egyre nagyobb szerepet kap majd az Unió gazdaságában, tekintettel arra, hogy legkésőbb 2050-ig egyensúlyba kell hozni az üvegházhatásúgáz-kibocsátást és -elnyelést, azt követően pedig a negatív kibocsátásra kell törekedni. A Bizottság a 2003/87/EK európai parlamenti és tanácsi irányelv7 2026-os felülvizsgálata keretében ösztönzőket fog kidolgozni, és a belföldi tartós szén-dioxid-eltávolításnak az uniós kibocsátáskereskedelmi rendszerbe (a továbbiakban: EU ETS) történő felvételével kívánja ellensúlyozni a kibocsátáscsökkentési nehézségekkel küzdő ágazatok fennmaradó kibocsátásait.
	(7)	Az üvegházhatású-gázok belföldi kibocsátásának csökkentésére kell helyezni a hangsúlyt, kiegészítve azt a fokozott elnyeléssel, többek között természetes és technológiai megoldások révén. A 2030 utáni időszakra vonatkozó szakpolitikai csomag kidolgozása során kellő figyelmet kell fordítani a bruttó kibocsátáscsökkentés, valamint a természetes és technológiai elnyelés hozzájárulása közötti viszonyra. A természetalapú eltávolítás olyan jellemzőkkel rendelkezik, amelyeket figyelembe kell venni, ilyen például az erdők korszerkezete, a szerves talajok aránya, a természetes változékonyság, valamint az éghajlatváltozás hatásaival, a természetes bolygatásokkal és a módszertanok változásaival kapcsolatos bizonytalanságok. A természetalapú és az ipari eltávolítás a következő évtizedekben egyre nagyobb szerepet kap majd az Unió gazdaságában, tekintettel arra, hogy legkésőbb 2050-ig egyensúlyba kell hozni az üvegházhatásúgáz-kibocsátást és -elnyelést, azt követően pedig a negatív kibocsátásra kell törekedni. A Bizottság a 2003/87/EK európai parlamenti és tanácsi irányelv7 2026-os felülvizsgálata keretében ösztönzőket fog kidolgozni, és az Unión belüli tartós szén-dioxid-eltávolításnak az uniós kibocsátáskereskedelmi rendszerbe (EU ETS) történő felvételét kívánja előírni, hogy ellensúlyozza a fennmaradó, nehezen csökkenthető kibocsátásokat.A földhasználat, földhasználat-változtatás és erdőgazdálkodás ágazata központi szerepet játszik a fenntartható és körforgásos bioökonómiában, és hosszú távú éghajlati és környezeti előnyökkel járhat, hozzájárulva az uniós gazdaság tiszta átállásához és a függőségek csökkentéséhez azáltal, hogy helyettesíti a fosszilis alapú anyagokat.

	__________________
	__________________

	7 Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o., ELI: http://data.europa.eu/eli/dir/2003/87/oj).
	7 Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o., ELI: http://data.europa.eu/eli/dir/2003/87/oj).



Módosítás		9

Rendeletre irányuló javaslat
7 a preambulumbekezdés (új)
	

	A Bizottság által javasolt szöveg
	Módosítás

	
	(7a)	Bár sor került néhány támogató szakpolitika végrehajtására, melyek hatása már látható, ez egyelőre nem minden esetben van így. A Bizottságnak folytatnia kell a támogató kerettel kapcsolatos kezdeményezések megerősítését, és törekednie kell az elfogadásuk felgyorsítására annak biztosítása érdekében, hogy az átmenet során – az uniós jog teljes körű tiszteletben tartása mellett – rendelkezésre álljanak az európai ipar és polgárok támogatásához szükséges feltételek.



Módosítás		10

Rendeletre irányuló javaslat
8 preambulumbekezdés
	

	A Bizottság által javasolt szöveg
	Módosítás

	(8)	Az Unió szabályozási keretet alakított ki a 2030-ra vonatkozó éghajlat-politikai célérték teljesítése céljából. Az e célértéket végrehajtó jogszabályok közé tartozik többek között a 2003/87/EK irányelv, amely létrehozza az EU ETS-t, az (EU) 2018/842 európai parlamenti és tanácsi rendelet8, amely bevezette a 2030-ig teljesítendő üvegházhatásúgázkibocsátás-csökkentések nemzeti célértékeit, valamint az (EU) 2018/841 európai parlamenti és tanácsi rendelet9, amely nettó szén-dioxid-eltávolítási célértékeket határoz meg a földhasználati ágazat számára. A Bizottságnak értékelnie kell, hogy a 2040-re kitűzött éghajlat-politikai cél elérése érdekében hogyan kellene módosítani a vonatkozó uniós jogszabályokat. A jövőbeli struktúra kialakításakor a Bizottságnak részletes hatásvizsgálatokat kell készítenie többek között a versenyképességre és a kis- és középvállalkozásokra gyakorolt hatásokról, továbbá mérlegelnie kell a szükséges intézkedések meghozatalát, beleértve adott esetben a jogalkotási javaslatok kidolgozását is. Megfelelően figyelembe kell venni a 2040-es cél teljesítését elősegítő elemeket, beleértve annak lehetőségét, hogy a 2030–2040-es évtized második felében a Párizsi Megállapodás 6. cikke szerinti kiváló minőségű nemzetközi krediteket korlátozott mértékben – a megállapodás elszámolási szabályaival összhangban – fel lehessen használni a 2040-es célkitűzés eléréséhez való hozzájárulás céljára; a belföldi tartós szén-dioxid-eltávolításnak (a biogén kibocsátások szén-dioxid-tárolással történő leválasztása [BioCCS] és a levegőből történő közvetlen szén-dioxid-leválasztás szén-dioxid-tárolással [DACCS]) az EU ETS-ben betöltött szerepét; az ágazatok közötti fokozott rugalmasságot. A társadalmi, gazdasági és környezeti hatások értékelése érdekében a jövőbeli struktúrának megbízható hatásvizsgálatokra kell épülnie. Elő kell mozdítania a konvergenciát is, ugyanakkor figyelembe kell vennie a méltányosságot és a tagállamok sajátosságait, ideértve a szigetek és a legkülső régiók különleges helyzetét.
	(8)	Az Unió szabályozási keretet alakított ki a 2030-ra vonatkozó éghajlat-politikai célérték teljesítése céljából. Az e célértéket végrehajtó jogszabályok közé tartozik többek között a 2003/87/EK irányelv, amely létrehozza az EU ETS-t, az (EU) 2018/842 európai parlamenti és tanácsi rendelet8, amely bevezette a 2030-ig teljesítendő üvegházhatásúgázkibocsátás-csökkentések nemzeti célértékeit, valamint az (EU) 2018/841 európai parlamenti és tanácsi rendelet9, amely nettó szén-dioxid-eltávolítási célértékeket határoz meg a földhasználati ágazat számára. Az EU ETS2-re való zökkenőmentes átállás biztosítása érdekében a 2003/87/EK irányelv 30k. cikke (2) bekezdése a)–e) pontjának alkalmazását egy évvel el kell halasztani. A Bizottságnak értékelnie kell, hogy a 2040-re vonatkozó éghajlat-politikai célérték elérése érdekében hogyan kellene módosítani a vonatkozó uniós jogszabályokat, többek között figyelembe véve a természetes nyelők csökkenő kapacitását. A 2030 utáni keret kialakításakor a Bizottságnak részletes hatásvizsgálatokat kell készítenie, figyelembe véve az integrált nemzeti energia- és klímatervekre vonatkozó elemzését, a geopolitikai környezetet, beleértve azt, hogy biztosítani kell, hogy az Unió és tagállamai képesek legyenek gyorsan növelni és megerősíteni védekezőképességüket az esetleges akadályok elhárítása révén, ugyanakkor fenntartva az ipari dekarbonizáció ösztönzőit, a versenyképességre, a kis- és középvállalkozásokra és az energiaigényes iparágakra gyakorolt hatásokat, valamint a tagállamokban az energiaköltségekre és a beruházási igényekre gyakorolt hatásokat, és mérlegelnie kell a szükséges intézkedések meghozatalát, beleértve adott esetben jogalkotási javaslatok benyújtását is.

	__________________
	__________________

	8 Az Európai Parlament és a Tanács (EU) 2018/842 rendelete (2018. május 30.) a Párizsi Megállapodásban vállalt kötelezettségek teljesítése érdekében a tagállamok által 2021-től 2030-ig kötelezően teljesítendő, az éghajlat-politikai fellépéshez hozzájáruló éves üvegházhatásúgázkibocsátás-csökkentések meghatározásáról, valamint az 525/2013/EU rendelet módosításáról (HL L 156., 2018.6.19., 26. o., ELI: http://data.europa.eu/eli/reg/2018/842/oj).
	8 Az Európai Parlament és a Tanács (EU) 2018/842 rendelete (2018. május 30.) a Párizsi Megállapodásban vállalt kötelezettségek teljesítése érdekében a tagállamok által 2021-től 2030-ig kötelezően teljesítendő, az éghajlat-politikai fellépéshez hozzájáruló éves üvegházhatásúgázkibocsátás-csökkentések meghatározásáról, valamint az 525/2013/EU rendelet módosításáról (HL L 156., 2018.6.19., 26. o., ELI: http://data.europa.eu/eli/reg/2018/842/oj).

	9 Az Európai Parlament és a Tanács (EU) 2018/841 rendelete (2018. május 30.) a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról (HL L 156., 2018.6.19., 1. o., ELI: http://data.europa.eu/eli/reg/2018/841/oj).
	9 Az Európai Parlament és a Tanács (EU) 2018/841 rendelete (2018. május 30.) a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról (HL L 156., 2018.6.19., 1. o., ELI: http://data.europa.eu/eli/reg/2018/841/oj).

Rendeletre irányuló javaslat
8 a preambulumbekezdés (új)
	

	A Bizottság által javasolt szöveg
	Módosítás

	
	(8a)	Megfelelően figyelembe kell venni a 2040-re vonatkozó éghajlat-politikai célérték teljesítését elősegítő elemeket, többek között: azt, hogy a 2031–2040-es évtized második felében a Párizsi Megállapodás 6. cikke szerinti kiváló minőségű nemzetközi jóváírások megfelelően hozzájáruljanak a 2040-re vonatkozó éghajlat-politikai célérték teljesítéséhez, olyan módon, amely egyaránt ambiciózus és költséghatékony, valamint a Párizsi Megállapodás elszámolási szabályaival összhangban van, ideértve egy olyan kísérleti időszakot, amely alatt 2031 és 2035 között megkezdené működését a kiváló minőségű és integritású nemzetközi jóváírások piaca; az Unión belüli tartós eltávolításnak (például a biogén szén-dioxid-leválasztás és -tárolás [BioCCS] és a levegőből történő közvetlen leválasztás szén-dioxid-tárolással [DACCS]) az EU ETS-ben betöltött szerepét, gondoskodva ugyanakkor az EU ETS környezeti integritásáról, beleértve adott esetben a szén-dioxid Unión kívüli tárolásának lehetőségét, nemzetközi megállapodások meglétére is figyelemmel és az uniós jogban meghatározottakkal egyenértékű feltételeket előírva; továbbá az ágazatok és eszközök közötti és azokon belüli fokozott és hozzáférhető rugalmasságot egy olyan költséghatékony megközelítés támogatása érdekében, amelynek révén például az egyik ágazatban elért tagállami eredmények költséghatékony módon ellensúlyozhatják a más ágazatokban tapasztalható hiányosságokat, biztosítva ugyanakkor, hogy mindegyik ágazat hozzájáruljon az erőfeszítésekhez, valamint biztosítva azt, hogy az egyik ágazatban tapasztalható esetleges hiányosságok ne okozzanak hátrányt más gazdasági ágazatoknak, az egyes tagállamok azon lehetőségének sérelme nélkül, hogy éljenek a rugalmassági mechanizmusokkal. A nemzetközi jóváírások felhasználásának működőképessé tételekor a Bizottságnak figyelembe kell vennie a tagállamok közötti egyenlő versenyfeltételek biztosításának szükségességét, valamint a stratégiai uniós partnerségek támogatására kínálkozó lehetőséget. A nemzetközi jóváírások nem játszhatnak szerepet az EU ETS-nek való megfelelésben. Az EU ETS jelenlegi pályáját az EU ETS irányelv közelgő felülvizsgálata során felül kell vizsgálni a 2040-re vonatkozóan elfogadott célérték oly módon történő figyelembevétele érdekében, hogy az 2039 után korlátozott mennyiségű kibocsátást tegyen lehetővé. A Bizottságnak kellő időben meg kell vizsgálnia, hogy a kibocsátási egységek ingyenes kiosztásának fokozatos megszüntetésére 2028-tól kezdődően lassabb pálya kerüljön-e meghatározásra, az európai dekarbonizáció, beruházások és foglalkoztatás támogatása érdekében, többek között az Ipari Dekarbonizációs Bankon keresztül és a piaci stabilizációs tartalék felülvizsgálata révén, a kibocsátásáthelyezés kockázatának minimalizálása mellett. A társadalmi, gazdasági és környezeti hatások értékelése érdekében a 2030 utáni keretnek megbízható hatásvizsgálatokra kell épülnie. A 2030 utáni keretnek elő kell mozdítania a konvergenciát is, ugyanakkor figyelembe kell vennie a méltányosságot, valamint a tagállamok nemzeti körülményeit és sajátosságait, beleértve a szigetekét, a szigeten fekvő tagállamokét és a legkülső régiókét is.



Módosítás		12

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 4 bekezdés – 2 albekezdés
	

	A Bizottság által javasolt szöveg
	Módosítás

	Bár sor került néhány támogató szakpolitika végrehajtására, melyek hatása már látható, ez egyelőre nem minden esetben van így. A Bizottság célja, hogy felgyorsítsa és megerősítse a támogató keretet annak érdekében, hogy az átmenet során – az uniós jog teljes körű tiszteletben tartása mellett – rendelkezésre álljanak az európai ipar és polgárok támogatásához szükséges feltételek.
	A Bizottság folytatja a támogató kerettel kapcsolatos kezdeményezések megerősítését, és törekszik az elfogadásuk és végrehajtásuk felgyorsítására annak biztosítása érdekében, hogy az e cikk (1) és (3) bekezdésében meghatározott célértékek, valamint a 2. cikk (1) bekezdésében meghatározott célkitűzés elérése és a klímasemleges gazdaság felé vezető átmenet során rendelkezésre álljanak az érintett jogi és természetes személyek, például az európai ipar és polgárok támogatásához szükséges feltételek.

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – bevezető rész
	

	A Bizottság által javasolt szöveg
	Módosítás

	Az e cikk (3) bekezdésében meghatározott célérték elérésének megkönnyítése érdekében az első albekezdésben említett felülvizsgálat során a Bizottság biztosítja, hogy a következő elemek megfelelően kifejezésre jussanak a jogalkotási javaslatokban:
	Az e cikk (3) bekezdésében meghatározott célérték elérésének megkönnyítése érdekében a (4) bekezdés első albekezdésben említett felülvizsgálat során a Bizottság biztosítja, hogy a következő elemek megfelelően kifejezésre jussanak a jogalkotási javaslatokban:

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – a pont
	

	A Bizottság által javasolt szöveg
	Módosítás

	a)	a Párizsi Megállapodás 6. cikke szerinti kiváló minőségű nemzetközi kreditek felhasználásának lehetősége 2036-tól kezdődően a 2040-es célkitűzés eléréséhez való hozzájárulás céljára, amely az EU 1990-es uniós nettó kibocsátásának 3 %-a; valamint az Unió és a harmadik országok támogatása a Párizsi Megállapodás azon célkitűzésével összhangban lévő nettó üvegházhatásúgáz-kibocsátáscsökkentési pályák elérésében, amelynek értelmében a globális hőmérséklet-növekedést jóval 2 °C alatt kell tartani, és erőfeszítéseket kell tenni annak érdekében, hogy a hőmérséklet-emelkedés az iparosodás előtti szinthez képest 1,5 °C-ra korlátozódjon – e kreditek megszerzésére és felhasználására vonatkozó származási, minőségi és egyéb feltételeket uniós jog szabályozza;
	a)	2036-tól kezdődően a Párizsi Megállapodás 6. cikke szerinti kiváló minőségű nemzetközi jóváírások általi megfelelő és oly módon való hozzájárulás a 2040-re vonatkozó éghajlat-politikai célérték teljesítéséhez, amely egyaránt ambiciózus és költséghatékony, és amely az 1990-es uniós nettó kibocsátás legfeljebb 5%-át teszi ki, és megfelel az Unión belüli nettó üvegházhatásúgáz-kibocsátás 2040-ig történő, az 1990-es szinthez képest 85%-kal való csökkentésének, támogatva az Uniót és a harmadik országokat abban, hogy a nettó üvegházhatásúgáz-kibocsátás tekintetében a Párizsi Megállapodás azon célkitűzésével összhangban lévő csökkentési pályákat valósítsanak meg, amelynek értelmében a globális átlaghőmérséklet növekedését jóval 2°C alatt kell tartani, és erőfeszítéseket kell tenni annak érdekében, hogy a hőmérséklet-emelkedés az iparosodás előtti szinthez képest 1,5°C-ra korlátozódjon, e jóváírások környezeti integritásának biztosítása, valamint az EU technológiai vezető szerepének ezzel egyidejű előmozdítása mellett; a 2031 és 2035 közötti időszakra meg lehet fontolni egy kísérleti időszak bevezetését, amely alatt megkezdené működését a kiváló minőségű és integritású nemzetközi jóváírások piaca; e kreditek megszerzésére és felhasználására vonatkozó származási, minőségi és egyéb feltételeket az uniós jogban kell szabályozni annak biztosítása érdekében, hogy azok hiteles és transzformatív tevékenységeken alapuljanak azokban a partnerországokban, amelyek éghajlat-politikai céljai és politikái összeegyeztethetők a Párizsi Megállapodás céljaival, és szilárd biztosítékok vonatkoznak rájuk, amelyek biztosítják az integritást, a kettős elszámolás elkerülését, az addicionalitást, az állandóságot, az átlátható irányítást, a szigorú nyomonkövetési, jelentéstételi és ellenőrzési módszereket, valamint a gazdasági, társadalmi és környezeti járulékos előnyöket és az emberi jogi biztosítékokat, az Unió stratégiai érdekeivel ellentétes projektek finanszírozását megakadályozó biztosítékokat, valamint a bevételeknek az alkalmazkodásra fordítására érdekében való felosztása, az éghajlatváltozás mérsékléséből származó előnyöknek az érintett országokkal való megosztására és a globális kibocsátások általános mérséklésére vonatkozó ambiciózus törekvések biztosítása érdekében; a kritériumok megállapításakor a Bizottság mérlegeli a Párizsi Megállapodás 6. cikkének (4) bekezdésében meghatározottaknál szigorúbb kritériumok megállapítását;

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – b pont
	

	A Bizottság által javasolt szöveg
	Módosítás

	b)	az Unión belüli tartós eltávolítás szerepe uniós kibocsátáskereskedelmi rendszerben (a továbbiakban: EU ETS) a kibocsátáscsökkentési nehézségekkel küzdő ágazatokból származó fennmaradó kibocsátások ellensúlyozására;
	b)	az Unión belüli tartós eltávolítás szerepe az üvegházhatást okozó gázok kibocsátási egységeinek Unión belüli kereskedelmi rendszerében (EU ETS) a fennmaradó, nehezen csökkenthető kibocsátások ellensúlyozása terén;



Módosítás		16

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – c pont
	

	A Bizottság által javasolt szöveg
	Módosítás

	c)	az ágazatok közötti fokozott rugalmasság az éghajlat-politikai célok költséghatékony elérésének támogatása érdekében;
	c)	az ágazatok és eszközök közötti és azokon belüli fokozott rugalmasság a célértékek egyszerű és költséghatékony elérésének támogatása érdekében;



Módosítás		17

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – c a pont (új)
	

	A Bizottság által javasolt szöveg
	Módosítás

	
	ca)	a szén-dioxid-eltávolítás reális hozzájárulása a teljes kibocsátáscsökkentési erőfeszítéshez, figyelembe véve a természetalapú eltávolítással kapcsolatos bizonytalanságokat, valamint biztosítva azt, hogy az esetleges hiányosságok ne okozzanak hátrányt más gazdasági ágazatoknak, a tagállamok azon lehetőségének sérelme nélkül, hogy a többlet természetalapú eltávolítást a más ágazatokban keletkezett kibocsátásuk kompenzálására használják fel;



Módosítás		18

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – c b pont (új)
	

	A Bizottság által javasolt szöveg
	Módosítás

	
	cb)	a következők szükségessége: a természetes nyelők hosszú távú fenntartása, kezelése és adott esetben bővítése, valamint a biológiai sokféleség védelme és helyreállítása, a fenntartható és körforgásos bioökonómia előmozdítása, továbbá az erdők korszerkezetében mutatkozó különbségek, a természetes változékonyság és az olyan bizonytalanságok hatásainak figyelembevétele, amelyek a földhasználat, földhasználat-változtatás és erdőgazdálkodás ágazatában kiváltképp az éghajlatváltozás hatásaival és a természetes bolygatásokkal függenek össze;



Módosítás		19

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – d pont
	

	A Bizottság által javasolt szöveg
	Módosítás

	d)	a költséghatékonyságot és a szolidaritást előtérbe helyező, a nemzeti körülményekhez igazodó tagállami célok és erőfeszítések a 2030 utáni időszakra vonatkozóan;
	d)	az, hogy a tagállamok 2030 utáni időszakra vonatkozó célértékeinek és erőfeszítéseinek tükrözniük kell a költséghatékonyságot és a szolidaritást, figyelembe véve az eltérő nemzeti körülményeket és sajátosságokat, beleértve a szigetekét és a legkülső régiókét is;



Módosítás		20

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – f pont
	

	A Bizottság által javasolt szöveg
	Módosítás

	f)	a társadalmi, gazdasági és környezeti hatások;
	f)	a tagállamokban jelentkező társadalmi, gazdasági és környezeti hatások, többek között az európai ipar dekarbonizációs és versenyképességi célkitűzéseivel kapcsolatban;



Módosítás		21

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – h pont
	

	A Bizottság által javasolt szöveg
	Módosítás

	h)	a mindenki számára igazságos és társadalmilag méltányos átmenet biztosításának szükségessége;
	h)	a mindenki számára méltányos és igazságos, pragmatikus, költséghatékony és társadalmilag kiegyensúlyozott átmenet biztosításának és támogatásának szükségessége, figyelembe véve az eltérő nemzeti körülményeket, valamint különös figyelmet fordítva a fogyasztói árakra és az energia- és közlekedési szegénységre gyakorolt hatásokra, továbbá a klímasemlegességre való átállás által érintett régiókra és ágazatokra, többek között azok beruházási kapacitására, a kis- és középvállalkozásokra, mezőgazdasági termelőkre és kiszolgáltatott helyzetű háztartásokra;



Módosítás		22

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – i pont
	

	A Bizottság által javasolt szöveg
	Módosítás

	i)	egyszerűsítés, technológiasemlegesség, költséghatékonyság, gazdasági hatékonyság és gazdasági biztonság;
	i)	egyszerűsítés, az adminisztratív terhek csökkentése, technológiasemlegesség, költséghatékonyság, gazdasági hatékonyság és gazdasági biztonság;



Módosítás		23

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – j pont
	

	A Bizottság által javasolt szöveg
	Módosítás

	j)	az éghajlat-politika mint a beruházások és az innováció mozgatórugója;
	j)	az éghajlat-politika mint a beruházások, az innováció és a fokozott versenyképesség mozgatórugója;



Módosítás		24

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – k pont
	

	A Bizottság által javasolt szöveg
	Módosítás

	k)	az uniós gazdaság, különösen a kibocsátásáthelyezésnek leginkább kitett kis- és középvállalkozások, valamint ipari ágazatok globális versenyképessége megerősítésének szükségessége;
	k)	az uniós gazdaság rezilienciája és globális versenyképessége megerősítésének és a kibocsátásáthelyezés kockázata csökkentésének szükségessége, különösen a – többek között a kivitellel kapcsolatos – kibocsátásáthelyezésnek leginkább kitett kis- és középvállalkozások és ipari ágazatok esetében, a tisztességes verseny biztosítása érdekében;



Módosítás		25

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – m pont
	

	A Bizottság által javasolt szöveg
	Módosítás

	m)	az energia megfizethetősége, az ellátás biztonsága, az energiahatékonyság és az energiahatékonyság elsődlegességének elve;
	m)	az energia rendelkezésre állása és megfizethetősége, ellátásbiztonság, energiabiztonság, energiahatékonyság – ezen belül az energiahatékonyság elsődlegességének elve –, valamint a villamosenergia-hálózatok és -összeköttetések megerősítése egy valódi energiaunió létrehozása céljából, továbbá az Unión belül előállított energia előmozdítása;



Módosítás		26

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – m a pont (új)
	

	A Bizottság által javasolt szöveg
	Módosítás

	
	ma)	a kibocsátásmentes, alacsony kibocsátású és megújuló üzemanyagok szerepe a közlekedés dekarbonizációjában, beleértve a közúti közlekedést is 2030 után, valamint olyan konkrét intézkedések, amelyek segítik a nehézgépjárművek gyártóit a rájuk vonatkozó célértékek elérésében, figyelembe véve az európai tartalmat;



Módosítás		27

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – o pont
	

	A Bizottság által javasolt szöveg
	Módosítás

	o)	az idővel bekövetkező környezeti hatékonyság és előrehaladás biztosításának szükségessége;
	o)	az, hogy biztosítani kell a környezeti hatékonyságot és az idővel bekövetkező előrehaladást, ugyanakkor megőrizve a társadalmi kohéziót, valamint biztosítva az élelmezésbiztonságot és az igazságos átmenetet is;



Módosítás		28

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – p pont
	

	A Bizottság által javasolt szöveg
	Módosítás

	p)	a természetes nyelők hosszú távú fenntartásának, kezelésének és bővítésének szükségessége, valamint a biológiai sokféleség védelme és helyreállítása, továbbá az éghajlatváltozás földhasználati ágazatra gyakorolt hatásaival járó bizonytalanságok figyelembevétele;
	törölve



Módosítás		29

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – q pont
	

	A Bizottság által javasolt szöveg
	Módosítás

	q)	beruházási igények és lehetőségek, beleértve a köz- és magánfinanszírozáshoz való hozzáférést;
	q)	beruházási igények és lehetőségek, beleértve a köz- és magánfinanszírozáshoz való hozzáférést, továbbá az innovációnak és az innovatív technológiákhoz való hozzáférésnek az összes tagállamban való támogatása, figyelembe véve a földrajzi egyensúlyt;



Módosítás		30

Rendeletre irányuló javaslat
1 cikk – 1 bekezdés – 2 pont
(EU) 2021/1119 rendelet
4 cikk – 5 bekezdés – r pont
	

	A Bizottság által javasolt szöveg
	Módosítás

	r)	a nemzetközi fejlemények és a Párizsi Megállapodás hosszú távú célkitűzéseinek és az UNFCCC végső célkitűzésének elérése érdekében tett erőfeszítések, valamint az Unió által a partnereinek az éghajlatváltozás és az azzal járó hatások kezeléséhez nyújtott támogatás.
	r)	a nemzetközi fejlemények, továbbá a Párizsi Megállapodás hosszú távú célkitűzéseinek és az ENSZ Éghajlatváltozási Keretegyezménye (UNFCCC) végső célkitűzésének elérése érdekében tett erőfeszítések, valamint az Unió által a partnereinek az éghajlatváltozás és az azzal járó hatások kezeléséhez nyújtott támogatás.



Módosítás		31

Rendeletre irányuló javaslat
1 cikk – 1 bekezdés – 2 a pont (új)
(EU) 2021/1119 rendelet
4 cikk – 8 bekezdés (új)
	

	A Bizottság által javasolt szöveg
	Módosítás

	
	2a.	A 4. cikk a következő bekezdéssel egészül ki:

	
	„(8)	A Bizottság az e rendelet elfogadásától számított egy évtől kezdődően kétévente értékeli az e rendeletben meghatározott köztes célértékek és dekarbonizációs pályák megvalósítását, és erről jelentést készít, figyelembe véve a legújabb tudományos bizonyítékokat, a technológiai fejlődést, valamint az EU globális versenyképességét érintő, változó kihívásokat és kínálkozó lehetőségeket. Az értékelést adott esetben jogalkotási javaslatok kísérhetik.”



Módosítás		32

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – c pont (új)
	

	A Bizottság által javasolt szöveg
	Módosítás

	
	3.	A 11. cikk első bekezdése a következő pontokkal egészül ki:

	
	„c)	az európai iparágak, különösen az energiaigényes iparágak és a kis- és középvállalkozások globális versenyképességét érintő, tagállamokon belüli változó kihívásokat és kínálkozó lehetőségeket;”



Módosítás		33

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – c a pont (új)
	

	A Bizottság által javasolt szöveg
	Módosítás

	
	ca)	az energiaárak alakulását és annak az európai iparágakra és háztartásokra gyakorolt hatását;



Módosítás		34

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – c b pont (új)
	

	A Bizottság által javasolt szöveg
	Módosítás

	
	cb)	a társadalmi-gazdasági hatásokat, beleértve a foglalkoztatásra gyakorolt hatásokat is;



Módosítás		35

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – d pont (új)
	

	A Bizottság által javasolt szöveg
	Módosítás

	
	d)	a technológiai fejlődést és az innovatív technológiák tagállamokon és ágazatokon belüli bevezetését;



Módosítás		36

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – e pont (új)
	

	A Bizottság által javasolt szöveg
	Módosítás

	
	e)	a nettó elnyelésnek az Unió szintjén e rendelet célértékeihez viszonyított becsült szintjét. Amennyiben a Bizottság megállapítja, hogy a nettó természetalapú eltávolítás 2040-re vonatkozó becsült szintje jelentősen eltér a 2040-re teljesítendő köztes célérték eléréséhez szükséges szinttől, beleértve azt is, ha ez természetes bolygatás miatt következik be, a Bizottság adott esetben uniós szintű intézkedéseket javasol, többek között szükség esetén a 2040-re teljesítendő köztes célértéknek az esetleges hiányosságoknak megfelelő és azok határain belül történő kiigazítását, és biztosítja, hogy az esetleges hiányosságok ne okozzanak majd hátrányt más gazdasági ágazatoknak;



Módosítás		37

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – f pont (új)
	

	A Bizottság által javasolt szöveg
	Módosítás

	
	f)	az e rendeletben meghatározott köztes célértékek felé tett előrehaladást.



Módosítás		38

Rendeletre irányuló javaslat
1 cikk – 1 bekezdés – 3 pont (új)
(EU) 2021/1119 rendelet
11 cikk – 1 bekezdés – g pont (új)
	

	A Bizottság által javasolt szöveg
	Módosítás

	
	g)	a tagállamok számára biztosított rugalmasságot azzal kapcsolatban, hogy a 2030 utáni időszakra vonatkozó célértékeik és erőfeszítéseik teljesítése céljára – legfeljebb azok 5%-áig – felhasználják a kiváló minőségű nemzetközi jóváírásokat azokban az ágazatokban, amelyeket az EU ETS nem szabályoz.



Módosítás		39

Rendeletre irányuló javaslat
1 cikk – 1 bekezdés –- 4 pont (új)
(EU) 2021/1119 rendelet
11 cikk – 2 bekezdés
	

	Hatályos szöveg
	Módosítás

	
	4.	A 11. cikk második bekezdése helyébe a következő szöveg lép:

	A Bizottság a jelentéshez adott esetben az e rendelet módosítására irányuló jogalkotási javaslatokat is csatolhat.
	„A Bizottság jelentését adott esetben az e rendeletnek – a 2040-re teljesítendő köztes célértékre is kiterjedő – felülvizsgálatára irányuló jogalkotási javaslatok, valamint az azon támogató kerettel kapcsolatos kezdeményezések megerősítését célzó további intézkedések kísérik, amely támogatja e rendelet folyamatos hatékony végrehajtását, a 4. cikk (5) bekezdésével összhangban, továbbá garantálja az EU versenyképességét, jólétét és társadalmi kohézióját.”



Módosítás		40

Rendeletre irányuló javaslat
1 a cikk (új)
	

	A Bizottság által javasolt szöveg
	Módosítás

	
	1a. cikk

	
	Az épületekre, a közúti közlekedésre és további ágazatokra vonatkozó kibocsátáskereskedelem működése megkezdésének elhalasztása

	
	Az épületekre, a közúti közlekedésre és a 2003/87/EK irányelv IVa. fejezetében meghatározott további ágazatokra vonatkozó kibocsátáskereskedelem működésének megkezdése 2028-ra kerül elhalasztásra. A 2003/87/EK irányelv 30k. cikke (2) bekezdésének a)–e) pontjában meghatározott szabályok alkalmazandók. A 2003/87/EK irányelv 10a. cikke (8b) bekezdésének rendelkezéseit 2026-ban is alkalmazni kell.

